      MUNICIPIUL CRAIOVA   

      CONSILIUL LOCAL AL MUNICIPIULUI CRAIOVA

                                                   HOTĂRÂREA NR.330 

privind modificarea contractelor de asociere care au ca obiect amplasarea şi exploatarea panourilor publicitare în municipiul Craiova
         Consiliul Local al Municipiului Craiova întrunit în şedinţa ordinară din data de 24.09.2015;

   Având în vedere raportul nr.138675/2015 întocmit de Direcţia Patrimoniu prin care se propune modificarea contractelor de asociere care au ca obiect amplasarea şi exploatarea panourilor publicitare în municipiul Craiova şi rapoartele comisiilor de specialitate ale Consiliului Local al Municipiului Craiova nr.284, 295, 296, 301 şi 302/2015;
  În temeiul art.36 alin.2 lit.e coroborat cu alin.7 lit.a, art.45 alin.2 lit.f , art.123, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
                                                HOTĂRĂŞTE:

Art.1.Se aprobă schimbarea amplasamentelor la contractul de asociere nr.11/2000, încheiat între Consiliul Local al Municipiului Craiova şi S.C. NEW AGE ADVERTISING AGENCY S.R.L. - 2 poziţii; la contractul de asociere nr.10/2000, încheiat între Consiliul Local al Municipiului Craiova şi S.C. ULTRAVISION S.R.L. - 4 poziţii; la contractul de asociere nr.3/1997, încheiat între Consiliul Local al municipiului Craiova şi S.C.GETICA OOH S.R.L – 7 poziţii; la contractul de asociere nr. 18/2002 încheiat între Consiliul Local al Municipiului Craiova şi S.C. EUROMEDIA GROUP S.A.- 12 poziţii, conform simulărilor transmise de agenţii economici.
Art.2. Se aprobă  reducerea numărului de amplasamente de la 48, la 44 de poziţii - la contractul de asociere nr.11/2000 încheiat între Consiliul Local al Municipiului Craiova şi S.C. NEW AGE ADVERTISIG AGENCY S.R.L. şi de la 65, la 64 de poziţii - la contractul de asociere nr.18/2002 încheiat între Consiliul Local al Municipiului Craiova şi S.C. EUROMEDIA GROUP S.A.
Art.3. Se aprobă  prelungirea duratei contractelor de asociere  nr.11/2000 - încheiat între Consiliul Local al Municipiului Craiova şi S.C.NEW AGE ADVERTISING AGENCY S.R.L., nr.10/2000 - încheiat între Consiliul Local al Municipiului Craiova şi S.C.ULTRAVISION S.R.L., nr.3/1997 - încheiat între Consiliul Local al Municipiului Craiova şi S.C.GETICA OOH S.R.L. şi nr.18/2002 - încheiat între Consiliul Local al Municipiului Craiova şi S.C.EUROMEDIA GROUP S.R.L., până la data de 30.10.2017.
Art.4. Se aprobă  modificarea în mod corespunzător a Hotărârilor Consiliului Local al Municipiului Craiova nr. 96/2000, nr.225/2003, nr.35/2000, nr.77/1997, nr.208/2003, nr.196/2001, nr.161/2015.
Art.5. Se împuterniceşte Primarul Municipiului Craiova să semneze actele adiţionale de modificare a contractelor de asociere prevăzute la art.3 din prezenta hotărâre.
Art.6.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile  prezentei hotărâri.

